open-index/open-wikipedia-markdown huggingface dataset:
Helsingin Kisa-Toverit

**Helsingin Kisa-Toverit** (lyhenne HKT) on vuonna 1929 perustettu urheiluseura, jonka vahvimmat lajit ovat olleet koripalloilu ja yleisurheilu.

## Historia
Koripallossa HKT on pelannut koripallon SM-sarjassa 26 pelikautta, joiden aikana se voitti 504:stä ottelusta 300. Seura on voittanut viisi Suomen mestaruutta vuosina 1961–1965, viisi SM-hopeaa ja kaksi SM-pronssia. Koripallon Suomen cupin HKT voitti vuonna 1970. Europeleissä seura eteni parhaimmillaan puolivälieriin kauden 1963–1964 Euroopan cupissa. Tällöin se putosi jatkosta hävittyään Simmenthal Milanolle. HKT luopui SM-sarjapaikastaan 15. syyskuuta 1976 vastalauseena koripallon kaupallistumiselle.

Naisten puolella HKT on pelannut pääsarjassa neljä kautta. Vuonna 1967 seuran naisten joukkue voitti ainoan Suomen mestaruutensa. Vuonna 1966 HKT:n naiset voittivat ensimmäisen SM-mitalin, sillä naisjoukkue saavutti SM-pronssia. 

Suomen koripallomaajoukkueessa Tokion olympiakisoissa 1964 oli viisi HKT:n pelaajaa: Liimot, Vartia, Laanti ja Finneman. 

Koripallo ja yleisurheilu ovat lajit, joissa HKT toimii aktiivisesti nykyisinkin.

Pesäpallossa Helsingin Kisa-Toverit voitti kaksi TUL:n mestaruutta,  ja . Seurassa pelasi yksi kaikkien aikojen nopeimmista pesäpalloilijoista, Alpo Savolainen, sekä Ensio Vuorinen.

## Entisiä pelaajia
* Kari Liimo 
* Martti Liimo
* Raimo Vartia
* Pertti Laanti
* Teijo Finneman 
* Kalevi Sarkalahti
* Pertti Hurme
* Viktor Kaltala

## Lähteet

## Aiheesta muualla
* Virallinen kotisivu
Lasten Eurovision laulukilpailu 2007

**Lasten Eurovision laulukilpailu 2007** järjestettiin 8. joulukuuta 2007 Rotterdamissa, Alankomaissa. Tapahtumapaikkana toimi Ahoy Rotterdam ja kilpailun juonsivat Sipke Jan Bousema ja Kim-Lian van der Meij. Kilpailun voitti Valko-Venäjän edustaja Aljaksei Žyhalkovitš. 

Kilpailuun osallistui 17 maata sekä neljä uutta maata Armenia, Bulgaria, Georgia ja Liettua. Iso-Britannia, Espanja, Ranska, Latvia, Norja, Puola, Tanska, Sveitsi ja Bosnia ja Hertsegovina eivät osallistuneet tänä vuonna.

Kilpailuun käytetty budjetti oli 2&nbsp;000&nbsp;000 euroa, joka on suurin lasten euroviisuihin käytetty rahamäärä.

## Osallistujamaat
17 maata osallistui vuoden 2007 kilpailuun.

## Lähteet
Miliyah Katō

**Miho Katō** () eli **Miliyah Katō** (; s. 22. kesäkuuta 1988) on japanilainen laulaja. Hän julkaisi ensimmäiset omat singlensä vuonna 2004 ja ensimmäisen albuminsa 2005.

Katōn levyt ovat olleet menestyksiä, ja useat laulut ovat nousseet listoille. 

## Albumit
* *Rose* (2005)
* *Diamond Princess* (2007)
* *Tokyo Star* (2008)
* *BEST DESTINY* (2008)
* *Ring* (2009)
* *Heaven* (2010)
* *True Lovers* (2012)
* *Loveland* (2014)
* *Liberty* (2016)
* *Utopia* (2017)
* *Femme Fatale* (2018)

## Singlet
* *Never let go / 夜空 (Yozora)* (2004)
* *Beautiful* (2004)
* *ディア・ロンリーガール* (2005)
* *ジョウネツ (Jōnetsu)* (2005)
* *ソツギョウ (Sotsugyō)* (2006)
* *Last Summer* (2006)
* *I WILL* (2006)
* *Eyes on you* (2007)
* *My Girl* feat. COLOR (2007)
* *Love is...* (2007)
* *LALALA* feat. WAKA-DAN-NA (Shonan no Kaze) / *FUTURECHECKA* feat. SIMON, COMA-CHI, & TARO SOUL (2007)
* *19 Memories* (2008)
* *SAYONARAベイベー (SAYONARA Baby) / 恋シテル (Koi Shiteru)* (2008)
* *20-CRY-* (2009)
* *Love Forever* feat. Shota Shimizu (2009)
* *WHY* (2009)
* *FOREVER LOVE* (Shota Shimizu x Miliyah Kato) (2010)
* *BYE BYE* (2010)
* *Last Love* (2010)

## Aiheesta muualla
* Viralliset sivut ,
Geta Burlacu

**Geta Burlacu** (oikealta nimeltään **Georgeta Povorozniuc**, s. 22. heinäkuuta 1974) on moldovalainen jazzlaulaja, joka valittiin edustamaan Moldovaa euroviisuihin Belgradiin 2008 kappaleella *[[A Century of Love]]*, mutta hän ei päässyt finaaliin.

## Lähteet

## Aiheesta muualla
*
RMIT-yliopisto

**RMIT-yliopisto** (virallinen nimi  **The Royal Melbourne Institute of Technology**) on australialainen yliopisto, ja se sijaitsee Melbournessa Victoriassa.

RMIT on kolmanneksi vanhin korkeakouluasteen oppilaitos Victoriassa ja kuudenneksi vanhin koko Australiassa. Sen maine on hyvä niin kotimaassa kuin ulkomaillakin, ja se on jatkuvasti ollut Times Higher Education -lehden 200 huippuyliopiston listalla.

Yliopiston pääkampus sijaitsee Melbournen pohjoislaidalla, jossa sillä on käytössä useita kortteleita ja historiallisia rakennuksia.

RMIT:llä on Vietnamissa kansainvälinen yliopisto "RMIT International University, Vietnam" eli "RMIT Vietnam", ja sillä on kampukset Saigonissa ja Hanoissa.

RMIT-yliopisto keskittyy korkeimpaan opetukseen, kun taas RMIT TAFE on Victorian suurimpia ammatillista koulutusta tarjoavia oppilaitoksia.

## Lähteet
Presidentin kanslia (televisiosarja)

**Presidentin kanslia** oli Yle TV1:n esittämä poliittinen satiiri, joka korvasi tammikuussa 2008 *[[Itse valtiaat]]* lauantain satiiripaikalla (21.15−21.30). Se kertoi neljästä presidentin kansliassa työskentelevästä fiktiivisestä henkilöstä, joita olivat alun perin kansliapäällikkö Jorma Viinanen (Robin Svartström), lehdistöpäällikkö Eeva Nevalainen (Mari Turunen), 2. adjutantti Jari Muurinen (Jussi Vatanen) ja autonkuljettaja Illu-Gabriel Airisto (Aku Hirviniemi). Vuoden 2011 jaksoissa Muurisen ja Airiston tilalle tulivat adjutantti Jussi (Taisto Oksanen) ja autonkuljettaja Elisabeth (Lotta Lehtikari). Sarjaa ohjasi alun perin, vuodesta 2008 vuoteen 2009, Elias Koskimies, ja sillä oli tuolloin kolme käsikirjoittajaa, Koskimies, Jyrki Lehtola ja nainen, jonka nimeä ei ole kerrottu julkisuuteen. Vuonna 2010 sarjan ohjaajaksi vaihtui Jaakko Saariluoma, joka käsikirjoittaa sarjaa Jyrki Lehtolan kanssa.

Sarjassa vallanhimoinen kanslianväki ruotii keskusteluissaan menneen viikon ajankohtaisuuksia, usein varsin suorasanaisesti ja härskisti. Presidentin kanslia on jakanut jonkin verran mielipiteitä ajoittain jopa "hyvän maun rajoja koettelevana" poliittisena satiirisarjana. 

## Lähteet

## Aiheesta muualla
* 
* YLE Elävä arkisto: Presidentin kanslia ruotii Niinistön häitä
* YLE Elävä arkisto: Presidentin kanslia Linnan juhlien jälkeen
* YLE Elävä arkisto: Presidentin kanslia: Me Niinistöt
* Vartti satiiria viikossa, Ruotuväki 07/08, 9.4.2008
Kaspars Kambala

**Kaspars Kambala** (s. 13. joulukuuta 1978 Riika, Latvia) on latvialainen koripalloilija. Jäätyään kiinni dopingin käytöstä hän sai joulukuusta 2006 alkaen kahden vuoden kilpailukiellon.

Kambalan seuroina olivat muiden muassa Real Madrid ja Fenerbahçe Ülkerspor. Hän on myös ammattilaisnyrkkeilijä.

## Lähteet

## Aiheesta muualla
Schaerbeek

**Schaerbeek**  tai **Schaarbeek**  on Belgiassa sijaitseva kunta, jossa on 129&nbsp;293 asukasta (2015). Kunnan pinta-ala on 8,14 neliökilometriä.

Laulaja-lauluntekijä Jacques Brel on syntynyt Schaerbeekissä.

## Aiheesta muualla
Rory Kinnear

**Rory Kinnear** (s. 17. helmikuuta 1978 Lontoo, Britannia) on brittiläinen näyttelijä. Hän syntyi Lontoossa ja opiskeli LAMDAssa.

Kinnear on teatterinäyttelijä, ja hän on ollut mukana sekä Royal Shakespeare Companyssa että Royal National Theatressa. Kinnear on esiintynyt muun muassa näytelmissä *The Man of Mode* (Etherege, 1676), josta hän sai vuonna 2008 parhaan miessivuosan Olivier-palkinnon, *Mary Stuart* (Schiller, 1800) ja *Hamlet*.  

Kinnear sai vuonna 2013 Adrian Lesterin kanssa parhaan miespääosan Evening Standard -palkinnon roolistaan Jagona National Theatren *[[Othello]]*-tuotannossa. Hän sai myös parhaan miespääosan kategoriassa samasta roolista Laurence Olivier- palkinnon. Kinnearin kirjoittamaa esikoisnäytelmää *The Herd* esitettiin Bush Theatressa syksyllä 2013. Hän oli siitä ehdolla Evening Standard Awardin lupaavimman näytelmäkirjailijan kategoriassa.    

Kinnear näytteli 2016 Macheathin eli Puuko-Macin roolissa National Theatren tuotannossa Kurt Weillin ja Bertolt Brechtin laulunäytelmästä *[[Kolmen pennin ooppera]]*.

Teatterin lisäksi Kinnear on näytellyt myös televisiossa ja elokuvissa. Hänellä on esimerkiksi henkilöstöpäällikkö Bill Tannerin rooli James Bond -elokuvissa *[[007 Quantum of Solace]]* (2008), *[[007 Skyfall]]* (2012) ja *[[Spectre (elokuva)‎|Spectre]]* (2015). Lisäksi hän on esiintynyt muun muassa elokuvissa *[[Särkynyt]]* (2012) ja *[[The Imitation Game]]* (2014) sekä BBC:n *[[Ontto kruunu]]* -sarjaan kuuluvassa televisioelokuvassa *Richard II* (2012). Kinnear on vieraillut muun muassa televisiosarjoissa *[[Hiljainen todistaja]]*, *[[Viisi päivää]]*, *[[Murhan jäljet]]*, *[[Politiikan nappula]]* ja *[[Cranfordin naiset]]*. Hän on esittänyt myös Frankensteinin hirviötä televisiosarjassa *[[Penny Dreadful]]* vuodesta 2014 lähtien.

## Lähteet

## Aiheesta muualla

* 
*
Risaliitti

**Risaliitti** (ital. *risalto*) on tavallisesti rakennuksen julkisivun eli fasadin keskellä oleva, rakennuksen koko korkeudelta ulkoneva rakenneosa. Pitkänomaisissa fasadeissa myös rakennuksen kulmia voidaan korostaa sivurisaliiteilla. Risaliitti tuli suosituksi barokkiarkkitehtuurin myötä, ja risaliitit olivat myös keskeisiä empiretyyliä edustavien rakennusten fasadeissa.

## Lähteet
Loveless (albumi)

**Loveless** on My Bloody Valentine -yhtyeen toinen studioalbumi. Se julkaistiin 4. marraskuuta 1991.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Kevin Shields – kitara, laulu
* Bilinda Butcher – kitara, laulu
* Debbie Googe – basso
* Colm O’Ciosoig – rummut

## Lähteet
George Etherege

**George Etherege** (n. 1635 – 10. toukokuuta 1692) oli brittiläinen näytelmäkirjailija. Hänen työtään ovat komediat *The Comical Revenge or, Love in a Tub* (1664), *She Would if She Could* (1668) ja *The Man of Mode or, Sir Fopling Flutter* (1676).
Hans-Jürgen Stumpff

**Hans-Jürgen Stumpff** (15. kesäkuuta 1889 Kolberg, Saksa – 9. maaliskuuta 1968 Frankfurt am Main, Saksa) oli saksalainen Luftwaffen kenraali toisen maailmansodan aikaan. Stumpff toimi Luftwaffen esikuntapäällikkönä ennen sotaa ja uudelleen sodan päättymisen jälkeen kahden viikon ajan, kunnes natsi-Saksan aikainen Luftwaffe lakkautettiin.

## Ura
Stumpff liittyi 2. syyskuuta 1907 kadetiksi preussilaiseen 12. krenatöörirykmenttiin. 19. marraskuuta 1908 hänet ylennettiin luutnantiksi. Ensimmäisen maailmansodan aikana hän palveli yleisesikunnassa ja sodan loppuun mennessä hän oli ylennyt jo kapteeniksi. Weimarin tasavallan ajan hän toimi yleisesikuntaupseerina ja myöhemmin osastojohtajana valtakunnanpuolustusministeriössä.

1. syyskuuta 1933 hänet valittiin aliluutnantiksi juuri perustettuun Luftwaffeen, jossa hänestä myöhemmin tuli henkilöstöpäällikkö. Aikavälillä 1. heinäkuuta 1937 – 31. tammikuuta 1939 hän toimi Luftwaffen yleisesikuntapäällikkönä. Hänet ylennettiin kenraaliksi (*General der Flieger*) hänen ansioistaan Luftwaffen perustamisen ja rakentamisen johdosta.

Toisen maailmansodan aikana hänet ylennettiin kesäkuussa 1940 kenraalieverstiksi ja syyskuussa 1941 hänelle myönnettiin rautaristin ritariristi. Keväällä 1940 Stumpff komensi muutaman kuukauden ajan 1. ilma-armeijaa, jonka jälkeen hänet siirrettiin 10. toukokuuta 1940 alkaen myös Suomessa toimineen 5. ilma-armeijan komentajaksi. Stumpffin johtamana ilma-armeija osallistui muun muassa taisteluun Britanniasta, hyökäten Norjaan tukeutuen Pohjois-Englantiin ja Skotlantiin. 6. tammikuuta 1944 Stumpff siirrettiin Saksaan, valtakunnanpuolustuksen ylipäälliköksi, johtamaan torjuntatoimia Saksan keskiosaan suuntautuneita liittoutuneiden pommituksia vastaan. 9. helmikuuta 1944 alkaen aina sodan loppuun asti hän toimi Luftwaffen esikuntapäällikkönä sekä samalla Luftwaffen ylipäällikön sijaisena.

9. toukokuuta 1945 Stumpff kuului ilmavoimien edustajana ryhmään, joka allekirjoitti Saksan ehdoitta antautumisen Berliinissä. 1947 hänet vapautettiin brittiläisestä sotavankilasta.

## Kunniamerkit
* Rautaristin ritarinristi
* Rautaristi 1914 1. ja 2. luokka
* Kunniasoljet molempiin rautaristeihin
* Kuninkaallisen Baijerin sotilasansiomerkki 4. luokka miekoilla  
* Anhältin Friedrichin risti
* Hansakaupunki Lyypekin Hansaliiton risti
* Hansakaupunki Hampurin Hansaliiton risti
* Itävallan sotilasansioristi sotakoristein  
* Kunink. Bulgarian sotilaallisen urhoollisuuden ritarikunnan ritarinristi
* Haavoittumismerkki 1918 mustana
* Rintamasotilaan kunniaristi
* Wehrmachtin palvelusansiomerkki 1. - 4. luokka
* Maaliskuun 13. päivän 1938 muistomitali
* Lokakuun 1. päivän 1938 muistomitali Prahan linna-soljella
* Kultainen lentäjän/tähystäjän merkki timanteilla
* Suomen Valkoisen Ruusun suurristi miekoilla ja tähdellä
* Mainittu Wehrmachtin kuulutuksissa 1941 ja 1942

## Lähteet
* 

### Viitteet

## Aiheesta muualla
Vincent D’Onofrio

**Vincent Phillip D’Onofrio** (s. 30. kesäkuuta 1959 Brooklyn, New York, Yhdysvallat) on yhdysvaltalainen näyttelijä. D’Onofrio aloitti uransa teatterissa. Vuonna 1983 alkaneella elokuvaurallaan suuresta koostaan tunnettu D’Onofrio on esiintynyt hyvin monipuolisissa rooleissa.

## Ura
D’Onofrio syntyi vuonna 1959 Brooklynissa ja varttui Havaijilla, Coloradossa ja Miamissa Floridassa.

D’Onofrio aloitti näyttelijänuransa teatterissa. Hän opiskeli näyttelemistä New Yorkissa American Stanislavsky Theatressa  ja The Actors Studiossa. D’Onofrio sai teatteriurallaan aluksi vain vähäpätöisiä rooleja, kunnes hän alkoi näytellä American Stanislavsky Theatressa vuonna 1984. Hänen ensimmäinen Broadway-roolinsa oli näytelmässä *Open Admissions*.

D’Onofrion ensimmäinen elokuvarooli oli tuntemattomaksi jääneessä komediassa *The First Turn-On!* (1983). Hänestä tuli tunnettu näyttelijä alokas Pylen roolistaan Stanley Kubrickin elokuvassa *[[Full Metal Jacket]]* (1987). D’Onofrio lihotti itseään roolia varten 30 kilogrammaa ja laihdutti itsensä takaisin normaalipainoiseksi sen jälkeen.

*Full Metal Jacketia* seuranneina vuosina D’Onofrio näytteli säännöllisesti monipuolisissa sivurooleissa monessa menestyselokuvassa. Hänen läpimurtoroolinsa pääosanäyttelijänä oli kirjailija Robert E. Howardin roolissa elokuvassa *[[Avara maailma]]* (1996). Hän on näytellyt myös esimerkiksi elokuvissa *[[Men in Black – miehet mustissa]]*, *[[Mystic Pizza]]*, *[[JFK – avoin tapaus]]*, *[[The Player – Pelimies]]*, *[[Ed Wood (elokuva)|Ed Wood]]*, *[[The Cell]]* ja *[[The Break-Up]]*.

Televisiossa D’Onofrio on esittänyt esimerkiksi etsivä Robert Gorenia rikossarjassa *[[Kova laki: Rikollinen mieli]]* (2001–2011). Hän on myös esittänyt Kingpiniä Marvel Televisionin Netflix-sarjassa *[[Daredevil (televisiosarja)|Daredevil]]* (2015–2018) sekä Marvel Studiosin Disney+-sarjoissa *[[Hawkeye (minisarja)|Hawkeye]]* (2021), *[[Echo (minisarja)|Echo]]* (2024) ja ** (2025–).

## Yksityiselämä

D’Onofrio on ollut naimisissa hollantilaisen mallin Carin van der Donkin kanssa vuodesta 1997 alkaen. Parilla on kaksi poikaa (s. 1999 ja 2008). Lisäksi D’Onofriolla on vuonna 1992 syntynyt tytär nelivuotisesta suhteestaan näyttelijä Greta Scacchin kanssa.

## Lähteet

## Aiheesta muualla

*
Miia Maaranen

**Miia Maaranen** (s. 2000) on suomalainen salibandyn pelaaja, pelipaikaltaan maalivahti. Hän edustaa naisten F-liigassa lappeenrantalaista SaiPaa.

Maaranen aloitti liigauransa kaudella 2019–2020 lappeenrantalaisessa NST:ssä, josta seurafuusion myötä tuli SaiPa. Hän on kauden 2024–2025 loppuun mennessä pelannut 120 liigan runkosarjaottelua ja 13 pudotuspeliä.

Maaranen on pelannut Suomen naisten maajoukkueessa vuoden 2025 loppuun mennessä 22 maaottelua. Hän voitti kultaa World Gamesissa elokuussa 2025. Joulukuussa 2025 hän saavutti MM-pronssia.

## Lähteet
Bryan Muir

**Bryan Muir** (s. 8. kesäkuuta 1973 Winnipeg, Manitoba, Kanada) on kanadalainen jääkiekkoilija, pelipaikaltaan puolustaja. Tällä hetkellä Muir on ilman seuraa. Häntä ei ole varattu NHL:ään.

Muir on pelannut NHL:ssä 11 kauden aikana yhteensä 279 ottelua tehoilla 18+37=55. Kiertolaispuolustajan seuroina ovat olleet Edmonton Oilers, New Jersey Devils, Chicago Blackhawks, Tampa Bay Lightning, Colorado Avalanche, Los Angeles Kings ja Washington Capitals vuosina 1995-2007. Kaudella 2007-08 Muir pelasi Toronto Maple Leafsin farmijoukkueessa Toronto Marliesissa. Colorado Avalanchessa hän voitti Stanley Cupin vuonna 2001.

Työsulkukaudella 2004-05 Muir pelasi Ruotsin Elitserienin MoDo:ssa 26 ottelun verran ja loput 11 ottelua Suomen SM-liigassa Espoo Bluesissa. Tehopisteitä molemmissa seuroissa yhteensä kertyi 2+5=7. 193-senttinen ja 100-kiloinen puolustaja jäi siirrosta uutisoineen Iltalehden mukaan vähälle peliajalle MoDossa, kun nimekkäämpi NHL-puolustaja Adrian Aucoin liittyi joukkueeseen hiljattain. Muirin tultua Espooseen puolustaja Mika Niskanen siirtyi loppukaudeksi jönköpingiläisen HV71:n riveihin.

Kaudella 2008-09 Muir pelasi KHL -joukkue Dinamo Minskissä, mutta siirtyi kesken kauden saksalaiseen Frankfurt Lionsiin.

## Lähteet
*
Rubin Dantschotter

**Rubin Dantschotter** (s. 18. helmikuuta 1986 Brugge) on belgialainen jalkapallomaalivahti. Hän edustaa kotikaupunkinsa seuraa Cercle Bruggea, ja seura on myös pelaajan ensimmäinen ammattilaisseura. 

Dantschotterin ensimmäinen seura oli SV Loppem, josta hänet löydettiin ja siirrettiin Cercle Brugen juniorijoukkueeseen jo nuorella iällä. Hän on pelannut jo useita otteluita Belgian nuorisomaajoukkueissa, mutta ei vielä ensimmäistäkään maaottelua aikuisten tasolla.

## Lähteet
Minkowskin avaruus

**Minkowskin avaruus** on erityisesti suhteellisuusteorian matemaattisessa formulaatiossa käytettävä epäeuklidinen vektoriavaruus. Minkowskin avaruuden vektoreita ovat nelivektorit. Yksittäistä pistettä Minkowskin avaruudessa kutsutaan tapahtumaksi. Tapahtumaa kuvastava nelivektori koostuu kolmesta paikkakomponentista ja yhdestä aikakomponentista, jolloin se voidaan merkitä (x, y, z, ict), missä x, y ja z ovat paikkakoordinaatteja, i imaginääriyksikkö, c valonnopeus ja t aika.

Minkowskin avaruus on saanut nimensä saksalaisen matemaatikon Hermann Minkowskin (1864 – 1909) mukaan.

## Minkowskin avaruuden ominaisuuksia
Minkowskin neliulotteisessa avaruusajassa voidaan muuntaa inertiaalikoordinaatisto toiseksi Lorentzin muunnoksen avulla. Jos tiedetään jonkin tapahtuman nelivektori jossain inertiaalikoordinaatistossa, Lorentzin muunnoksen avulla on mahdollista laskea saman tapahtuman nelivektori toisessa inertiaalikoordinaatistossa. Lorentzin muunnokselle Minkowskin avaruudessa on ominaista, että kahden eri tapahtuman välinen neliulotteinen etäisyyden neliö on vakio, siten se ei riipu siitä, missä inertiaalikoordinaatistossa etäisyys lasketaan.

Matemaattisesti Minkowskin avaruuden karakteristisin piirre on sen metriikka, jota esittää metrinen perustensori g=diag(-1,1,1,1). Pistetulossa siis summataan yhteen paikkakomponenttien tulot ja tästä vähennetään aikakomponenttien tulo kertaa valon nopeuden neliö. Yhdessä Lorentzin muunnosten kanssa muodostuu yhtenäinen kokonaisuus, jossa laskenta on helpompaa ja suoraviivaisempaa kuin muunnoksilla suoraan laskemalla. Erityisesti tällä metriikalla ja muunnoksilla nelivektorin neliö on invariantti, joten neliöt voidaan laskea helposti esimerkiksi lepokoordinaatistossa.

## Katso myös
*Kolmioepäyhtälö

## Lähteet

## Aiheesta muualla
* 
* Paikka suhteellisuusteoriassa ja kosmologiassa
Nesteraketti

**Nesteraketti** tarkoittaa rakettia, joka käyttää nestemäistä polttoainetta. Suurin osa avaruusraketeista käyttää ainakin joissain rakettivaiheissa nestemäistä polttoainetta. Yleensä nestemäiset hapetin ja polttoaine ovat eri säiliöissä, joista ne pumpataan palotilaan sopivasan paineeseen. Nestemäiset polttoaineet ovat kiinteitä tehokkaampia. Lisäksi nestemäistä polttoainetta käyttävää rakettia voidaan säädellä helpommin ajon aikana kuin kiinteäpolttoaineista rakettia, joissakin sovelluksissa raketti voidaan jopa sammuttaa ja käynnistää uudelleen.

Nestemäistä polttoainetta käyttävän raketin periaatteen ideoi ensimmäisenä venäläinen rakettiteoreetikko Konstantin Tsiolkovski vuonna 1903. 

Ensimmäinen todella merkittävä, nykyaikaisen tyyppinen nesteraketti oli Wernher von Braunin johdolla kehitetty saksalainen A-4 eli V-2, joka oli ensimmäinen sodassa käytetty ballistinen ohjus. 

1940- ja 1950-luvuilla sekä Yhdysvallat että Neuvostoliitto kehittelivät nestemäistä polttoainetta käytäviä ohjuksia saksalaisen sodanaikaisen V2-teknologian pohjalta.

## Nesterakettien tyypit
* Yksiajoainetta käyttävät
* Hapetinta ja polttoainetta käyttävät
* Kolmiajoainetta käyttävät, harvinaisia

Nestemäistä polttoainetta käytetään myös hybridiraketeissa, joissa toinen ajoaineen komponentti on joko kiinteä tai kaasumainen.

## Lähteet
Meksikon pikajuna

**Meksikon pikajuna** on Reino Helismaan tekemä suomenkielinen käännöskappale, saksalaisen Gerhard Mohrin säveltämästä kappaleesta "Orient Express". Kappaleen levytti suomeksi ensimmäisenä Reino Helismaa itse vuonna 1949. Tarkka levytyspäivä oli 29. huhtikuuta 1949. Tosin Kaarlo Valkama oli tehnyt kappaleesta instrumentaaliversion nimellä "Meksikon pikajuna" jo vuonna 1933. 

Helismaa levytti kappaleesta uuden version Junarosvo-orkesterin kanssa vuonna 1963. Tarkka levytyspäivä oli 10. kesäkuuta 1963.

Kappaleen ovat myöhemmin levyttäneet muun muassa Kipparikvartetti ja Frederik.

## Kappaleen sanat
Kappaleessa juna pysäytetään ja junarosvot ”Pikku-Pete” ja ”Iso-Pat” yrittävät ryöstää korut ja muut arvoesineet sekä siepata naiset. Matkaan tulee kuitenkin mutkia, sillä matkustajat alkavat kiistellä keskenään rosvojen viimeisestä aikeesta ja eräs vanhapiika alkaa lähennellä rosvoja näiden kauhuksi.

## Lähteet
Suukapula

**Suukapula** on väline, joka estää ihmisen puheen ja suun vapaan käytön. Käytetystä välineestä riippuen suukapula voi estää myös suun kautta ääntelemisen ja hengittämisen. Varsinaisten suukapuloiden lisäksi suukapulointiin voidaan soveltaa monia erilaisia esineitä kuten kangaskappaleita tai ilmastointiteippiä.

Myös BDSM-toiminnassa voidaan käyttää suukapuloita.

## Aiheesta muualla
Viikkouutiset

**Viikkouutiset** on Etelä-Suomen Media -yhtiön julkaisema, kerran tai kahdesti viikossa ilmestyvä ilmaisjakelulehti, jota julkaistaan kolmena sisällöltään erilaisena kaupunkilehtenä. Sen emolehtiä ovat Hyvinkään ja Riihimäen alueilla ilmestyvä Aamuposti sekä Tuusulassa julkaistava Keski-Uusimaa. 

Viikkouutiset Keski-Uusimaa ilmestyy kahdesti viikossa: keskiviikkoisin ja viikonloppuisin. Sen jakelualueen muodostavat Tuusula, Kerava ja Järvenpää. Levikin suuruus on 47&nbsp;200 ja keskimäärin lehdellä on 36&nbsp;000 lukijaa (KMT SL 2016). Lehden osoite on Tuusulassa ja päätoimittaja on Joonas Romppanen. 

Viikkouutisten Hyvinkään ja Riihimäen versiot ilmestyvät kerran viikossa keskiviikkoisin. Hyvinkään Viikkouutisten jakelualueen muodostaa Hyvinkää lähiympäristöineen (jakelu 23&nbsp;100 kpl) ja lehti tavoittaa noin 24&nbsp;000 lukijaa. Riihimäen Seudun Viikkouutisten jakelun (25&nbsp;900 kpl) kohteena ovat Riihimäki, Loppi ja Hausjärvi, ja lehteä lukee keskimäärin 21&nbsp;000 henkeä (KMT SL 2016). Lehtien osoitteet ovat Hyvinkäällä ja Riihimäellä; yhteinen päätoimittaja on Laura Ääri. 

## Lähteet
Nauhasilmukka

**Nauhasilmukka** on äänentoistomenetelmä magneettinauhaa käyttävälle nauhurille. Nauhasilmukka tehdään leikkaamalla sopiva pätkä nauhoitettua magneettinauhaa ja kiinnittämällä pätkän päät toisiinsa kiinni silmukaksi. Sen jälkeen silmukka asetetaan nauhuriin, jolloin nauhalla oleva ääni toistuu eli kaikuu uudestaan ja uudestaan. Ilmiöstä käytetään nimitystä nauhakaiku, ja tarkoitukseen suunnitellun laitteen nimi on "nauhakaikulaite" (puhekielessä "luupperi", ).

Tavalliseen yksinkertaiseen silmukkaan mahtuu korkeintaan muutama sekunti ääntä, esimerkiksi C-kasettia käytettäessä 4,9 sekuntia. Kiinnittämällä silmukka Möbiuksen nauhaksi voidaan käyttää nauhan molempia puolia, jolloin pituus lähes kaksinkertaistuu. Vielä pidempiä silmukoita saadaan esimerkiksi laittamalla nauhasilmukka kulkemaan kahden vierekkäisen avokelanauhurin keloissa, jolloin toisen nauhurin tehtävänä on vain pyörittää nauhaa. Jos tällaisessa asetelmassa toinen nauhuri asetetaan nauhoittamaan ja toinen soittamaan nauhaa, saadaan aikaan erittäin hitaasti syttyvä kaiku. Brian Eno käytti erääseen ambient-albuminsa *Music for Airportsin* (1978) kappaleeseen jopa 25 metrin pituisia nauhasilmukoita.

Nauhasilmukat olivat olennainen osa konkreettista musiikkia ja siitä syntyneitä kokeellisen musiikin lajeja (mm. Steve Reich). Niitä käyttivät levyillään myös lukuisat popmuusikot, kuten The Beatles, Pink Floyd, Frank Zappa ja Can.

1980-luvulta eteenpäin digitaalitekniikka on nopeasti syrjäyttänyt magneettinauhasilmukat musiikintuotannossa, koska äänien samplaaminen ja luuppaaminen elektronisesti on hyvin helppoa ja nopeaa.

## Lähteet
Kellopeli eli kuinka kaikki vedettiin käyntiin

**Kellopeli eli kuinka kaikki vedettiin käyntiin** on Philip Pullmanin lastenkirja vuodelta 1995. Teos oli ehdokkaana Whitbread-lastenkirjapalkinnon ja Carnegie-mitalin saajaksi vuonna 1997.

## Juoni
Kaikki alkaa eräänä talvi-iltana pienessä saksalaisessa kylässä, kun asukkaat kokoontuvat majataloon kuuntelemaan nuoren kirjailijan, Fritzin tarinaa. Fritz kertoo tarinan Kellopelistä eli siitä miten kaikki vedettiin käyntiin. Pian tarina kuitenkin keskeytyy kun majataloon saapuu Fritzin kertomuksen mies, tohtori Kalmenius. Fritz on kauhuissaan ja varoittaa kyläläisiä miehestä, minkä jälkeen pakenee pois. Majataloon jää kisällin oppipoika, joka tutustuu paremmin merkilliseen Kalmeniukseen. Kalmenius ehdottaa pojalle, että hän korvaa kisällintyönsä Kalmeniuksen mestarisella metalliveistoksella ja niin Kellopeli vedetään käyntiin.
### Henkilöitä
*Fritz:Nuori kirjailija.
*Karl: Ringlemannin oppipoika, jona pitää tehdä kellotapuliin uusi hahmo.
*Tohtori Kalmenius: Fritzin kertomuksen hahmo, joka antaa Karlille Ritari Rautasydämen.
*Herra Ringelmann: Kelloseppämestari
*Gretl:Nuori baarityttö

## Lähteet

* Vesa Sisättö: Mestarin näytteitä. *Helsingin Sanomat* 29.6.2005.
* Kirjan esittely ja taustaa . Arthur A. Levine Books.
Red Special

**Red Special** on Queen-yhtyeen kitaristi Brian Mayn rakentama ja käyttämä sähkökitara. Nimi tulee kitaran punaruskeasta väristä. May rakensi kitaran itse, koska hänellä ei ollut varaa haluamaansa Fender Stratocasteriin. 

## Rakentaminen
May rakensi Red Specialin yhdessä isänsä kanssa perhetutulta saamastaan jämäpuusta (mahonkia) - joka oli irrotettu 200 vuotta vanhasta takasta - minkä vuoksi kitaran kaulassa on kaksi madon jättämää reikää. Puun alkuperän mukaan kitarasta käytetään myös nimitystä The Fireplace Guitar (suom. Takkakitara).

Kitaran rakentaminen vei 18 kuukautta (vuosina 1963-1965) ja materiaalit maksoivat yhteensä 18 puntaa (vuoden 1965 rahanarvo).

May on aina käyttänyt tätä kitaraa Queen-urallaan sekä studiossa että keikoilla ja käyttää sitä edelleen. BrianMayGuitarsin Brian May Signature -mallisto on jäljitelmä Red Specialista.

## Rakenne

May porasi kitaran rungon sisään akustisia taskuja, jotta kitaran sointi muistuttaisi puoliakustista kitaraa, ja saisi rungon värähtelemään ja näin vaikuttamaan sen sointiin.

Kitarassa on kolme Burnsin valmistamaa yksikelaista mikrofonia, jotka on upotettu Araldit-hartsiin, jotta se estäisi akustista kiertoa. 

Akustinen kierto on ominaista halvoille tai huonosti rakennetuille mikrofonoille. Ilmiö johtuu löysästä käämistä, joka alkaa värähdellä korkeilla äänenvoimakkuuksilla soitettaessa, ja löysä kohta alkaa resonoida ja aiheuttaa näin akustista kiertoa. Akustinen kierto voidaan estää upottamalla mikrofoni vahaan.

## Lähteet
Kari Peitsamon Skootteri

**Kari Peitsamon Skootteri** oli suomalaismuusikko Kari Peitsamon johtama rock-yhtye, joka oli toiminnassa vuosina 1985-1998 sekä 2008. Yhtye julkaisi vuosina 1985–1993 kaksitoista albumia ja kaksi kokoelmalevyä. 

Skootteri teki vuonna 2008 kolme festivaalikeikkaa, 13. kesäkuuta Provinssirockissa, 5. heinäkuuta Ruisrockissa ja 19. heinäkuuta Rockperry Festivaalilla, sekä yhden klubikeikan 1. marraskuuta Järvenpäässä. Kokoonpanossa soittivat Kari Peitsamo (kitara & laulu), Paavo Salo (rummut) ja Pantse Haapio (basso). Kesäkuussa 2008 yhtyeeltä ilmestyivät myös 53 kappaleen kokoelmalevy On pakko vatkaa sekä uusi studioalbumi Liskon laki.

Yhtye nauhoitti syksyllä 2008 kuusi kappaletta uutta albumia varten. Tammikuussa 2009 Peitsamo kertoi kuitenkin yhtyeen hajonneen organisaatio-ongelmien vuoksi.

## Julkaisut
### Albumit
* *[[Kari Peitsamon Skootteri (albumi)|Kari Peitsamon Skootteri]]* (1985)
* *[[Amatöörirakastaja]]* (1986)
* *[[The 10th Anniversary Album]]* (1987)
* *[[Vedestä nousee hai]]* (1988)
* *[[Hämeen nopein]]* (1988)
* *[[Rankat ankat]]* (1989)
* *[[Hellsinkin’]]* (1990)
* *[[Groovers’ Paradise]]* (1990)
* *[[Plays Wigwam]]* (1991)
* *[[Sergeant Rocker Rides Again]]* (1991)
* *[[Natural Boogie]]* (1993)
* *[[Vi skall spela rock]]* (1993)
* *[[Liskon laki]]* (2008)
* Kari Peitsamo: *[[Takaisin Itä-Saksaan]]** (2009)

:Albumi on julkaistu Peitsamon nimissä, mutta se sisältää kuusi raitaa, joilla soittavat Peitsamo, Salo ja Haapio.

### Kokoelmat
* *[[Are You Experienced? The Voodoo Collection]]* (1991)
* *[[Memories]]* (1992)
* *[[On pakko vatkaa]]* (2008)

### Singlet
* *On pakko vatkaa / Takaisin Teksasiin* (RAMS 116, 1986)
* *Ota iisisti / Ravistele sitä kunnolla* (RAMS 509, 1987)
* *Rakas, minä nuorrun / Tähän urut* (RAMS 514, 1987)
* *Rock´n´Roll ei kuole koskaan / Parempi kuin Batman* (RAMS 517, 1988)
* *Pakko päästä Helsinkiin / Miksei koskaan sada vettä* (RAMS 536, 1989)
* *J.J. Is Back / Helppo biisi* (RAMS 543, 1990)
* *Let´s Boogie / Takaisin Ivaloon* (RAMS 552, 1990)
* *Nuclear Nightclub / Henry´s Highway Code* (RAMS 556, 1991)
* *Rock´n´Roll Is Here To Stay / Let´s Love* (RAMS 563, 1991)
* *Night Tripper / Rauma Blues* (RAMS 578-CD, 1993)

### EP
* *[[Kari Peitsamon Skootteri EP]]* (RAMEP 506, 1986)

## Lähteet

## Aiheesta muualla
* Kari Peitsamon kotisivut
*
Olin rotta!...eli punaiset kengät

**Olin rotta!, eli, Punaiset kengät** on Philip Pullmanin lastenromaani vuodelta 1999. Kirjassa Jonesien pariskunnan ovelle saapuu palvelijan asuun puettu poika, joka väittää olleensa rotta. Romaani muuntelee Tuhkimo-aihetta. 

## Lähteet
* 

## Aiheesta muualla
* Vesa Sisättö: Rotan seikkailut poikana. Helsingin sanomat 23.4.2003.
Uudenkujan sakin uroteot

**Uudenkujan sakin uroteot** on Philip Pullmanin lastenkirja, joka sisältää yhteisniteenä kaksi lasten rikostarinaa vuosilta 1994 ja 1995. Kertomuksissa *Vahakabinetin vetonaula* (*Thunderbolt's waxwork*, 1994) ja *Ruotsalainen tulitikku* (*The gas-fitter's ball*, 1995) 1800-luvun Lontoon lapsijoukko selvittää arvoituksellisia tapahtumia. Suomennoksen on tehnyt Helene Bützow ja kirjan on julkaissut suomeksi Tammi vuonna 2005.

## Aiheesta muualla

* The New Cut Gang . Philip Pullmanin kotisivut.
Kuinka ollaan cool

**Kuinka ollaan cool** (kansialanimeke *Cool-Hallituksen kieltämä kirja*) on Philip Pullmanin satiirinen nuortenkirja vuodelta 1987.  Kirjasta on myös tehty tv-sarja vuonna 1988.

## Juoni

"Mutta mistä se tulee? Kuka päättää, mikä on cool?"
Kirjan alussa Jacob ja hänen ystävänsä pohtivat mitä pikein on olla "cool". Pian Jacob tapaa kadulla ikäisensä pojan, joka kertoo olevansa Cool-Agentti. Jacobin mielestä poika on coolein tyyppi, jonka hän on ikinä nähnyt ja hän kuulee salaperäiseltä pojalta Cool-Hallituksesta, jonka agentiksi päättää pyrkiä. Cool-Hallituksessa Jacob tapaa yrityksen toimintajohtajan ja saa selville, että he luovat kaiken mistä tulee muotia. Mietittyään asiaa jacob ei enää haluakkaan agentiksi mutta peruminen on liian myöhäistä. Jacob puetaan naurettaviin vaatteisiin ja ohjataan ulos, minkä jälkeen Jacob joutuu naurunalaiseksi.

Jacob haluaa kostaa nöyryytyksensä ja päättää perustaa uuden organisaation "piestä Cool Hallitus niiden omilla aseilla", jonka nimeksi tulee Kuinka Ollaan Cool. Pikkuhiljaa Jacob ja hänen ystävänsä keksivät coolometrin, joka mittaa ihmisten cool-aaltoja. Hallitus ei pidä Jacobin asemasta kilpailijana ja he lähettävät tämän perään trendinpoistojoukkueen, minkä jälkeen seuraa useita taisteluja Jacobin johtaman järjestön ja Cool-Hallituksen välillä.

### Henkilöitä
*Jacob "Gaf" Smith: Teoksen päähenkilö, josta tulee kilpaileva muodinluoja.
*Nings:Jacobin ystävä.
*David:Jacobin ystävä.
*Herra Cashman: Cool-Hallituksen toimitusjohtaja.
*Henry: Hallituksen päätutkija.
*Louise Smith: Jacobin sisko.

## Lähteet
Piktorialismi

**Piktorialismi** oli laajalle levinnyt valokuvauksen suuntaus noin vuodesta 1885 1900-luvun alkuun. Piktorialistisissa valokuvissa jäljiteltiin kuvataiteellista vaikutelmaa ja sen muotokielelle oli ominaista pehmeäsävyisyys, hämyisyys ja epätarkkuus. 

## Piirteet
Piktorialismi jäljitteli maalaustaidetta ja etsausta. Piktorialismi korosti valokuvauksen esteettisiä ominaisuuksia yrittäessään perustaa taiteenalan, eikä vain mekaanista prosessia. Valokuvaa käsiteltiin tavallisesti kehitysprosessin aikana, jotta voitaisiin laajentaa sen ilmapiiriä ja tunteellista vaikutusta. Piktorialismi jäljitteli vallitsevia tyylejä maalaustaiteessa, pehmeä terävyys tuli impressionismista ja pyrkimys vahvaan muotoiluun ja abstrakteihin kuvioihin art nouveausta ja symbolismista. 

Muotokuvauksessa huomio kiinnitettiin kuvattavan kasvoihin ja silmiin muun osan jäädessä pehmeästi epäteräväksi. 

## Historia
Englantilainen Henry Peach Robinson oli suuntauksen varhainen edustaja.  1800–1900-luvun vaihteessa edustajia olivat muun muassa yhdysvaltalaiset valokuvaajat Robert Demachy, Edward Steichen, Alfred Stieglitz ja Alvin Coburn. 
 
Alfred Stieglitzin kirja *Camera Work* (1903–1917), toi esille piktorialismia.  

Toinen valokuvauksen tyyli 1800-luvulla oli naturalismi, joka pyrki kuvaamaan todellisuutta suoraan ja ”oikein”.

Modernismin eri suuntausten tullessa ajankohtaiseksi 1900-luvun alkussa piktorialistinen kuvaus koettiin vanhanaikaiseksi.

Amerikkalainen valokuvaaja Sally Mann kertasi uudestaan piktorialistista tyyliä kirjassaan *What Remains* (2003).

## Galleria

Tiedosto:Henry Peach Robinson, Fading Away, 1858.jpg|Henry Peach Robinson, *Fading Away*, 1858.
Tiedosto:Alfred Stieglitz Winter Fifth Avenue 1892.jpg|Alfred Stieglitz, *Winter on Fifth Avenue*, 1892.
Tiedosto:PrimaVera1896RobertDemachy.jpg|Robert Demachy, *Primavera*, 1899.
Tiedosto:Stieglitz Flat iron 1903.jpg|Alfred Stieglitz, *Flatiron Building*, New York, 1903.
Tiedosto:Steichen flatiron.jpg|Edward Steichen, *Flatiron Building*, 1905.
Tiedosto:Alfred Stieglitz.jpg|Gertrude Käsebier, *Alfred Steglitz*, 1902.
Tiedosto:Gilbert Keith Chesterton01.jpg|Alvin Coburn, *Keith Chesterton*, 1905
Tiedosto:Poster for Exhibition of Pictorial Photography.jpg|Arthur S. Goss, Piktorialistien näyttelyjuliste, Toronto 1917.


## Katso myös
* Uusasiallisuus

## Lähteet

## Aiheesta muualla

* Pirjo Porkka, Fritz Englund: Utua ja poutaa, Piktorialismi, Suomen valokuvataiteen museo
Millie Perkins

**Millie Perkins** (s. 12. toukokuuta 1938) on yhdysvaltalainen näyttelijä. Hän on esiintynyt muun muassa Anne Frankin roolissa vuoden 1959 elokuvassa *[[Anne Frankin päiväkirja (elokuva)|Anne Frankin päiväkirja]]*.

Perkins on myöhempinä vuosikymmeninään jatkanut uraansa sekä elokuvissa että televisiossa. Hän oli pari vuotta naimisissa näyttelijä Dean Stockwellin kanssa.

## Aiheesta muualla
* 
*
Sampsa Tuomala

**Sampsa Tuomala** (s. 29. lokakuuta 1989) on suomalainen näyttelijä, rap-artisti ja koripalloilija.

Tuomalan tunnetuin rooli on Sampo Kaukovaara saippuasarjassa *[[Salatut elämät]]*. Hän poistui sarjan kuvauksista marraskuussa 2009, kun hän aloitti armeijan Kaartin Jääkärirykmentissä.  Tuomala on näytellyt myös vuosina 2000–2001 televisiosarjassa *[[Pertsa ja Kilu (vuoden 2000 televisiosarja)|Pertsa ja Kilu]]*. Tuomala palasi Sampo Kaukovaaran rooliin joulukuussa 2012 ensi-iltaan tullessa, *[[Salatut elämät|Salattuihin elämiin]]* perustuvassa elokuvassa *[[Nightmare – painajainen merellä]].* Itse Salatut elämät -tv-sarjaan hän palasi vuonna 2020. Välillä hän työskenteli ravintola-alalla.

Näyttelijäntöiden lisäksi Tuomala pelaa koripalloa ja tekee musiikkia. Kaudella 2008–2009 hän pelasi Helsingin NMKY:n joukkueessa 1-divisioonaa. ja kaudella 2009–2010 hän pelasi 1-divisioonaa Keravan Energia Teamissa. Rap-tyylistä musiikkia Tuomala tekee käyttäen etunimeään.

Sampsa Tuomala on näyttelijä Jaana Saarisen poika.

## Filmografia

## Lähteet

## Aiheesta muualla
*
Hybridiraketti

**Hybridiraketti** käyttää kahdessa eri olomuodossa olevaa ajoaineen komponenttia. Tavallisimmin polttoaine on kiinteä ja hapetin nestemäinen.
Hapetin voisi periaatteessa olla kaasumainen.

## Aiheesta muualla
* ROCKET PROPELLANTS 
* Société regroupant des chercheurs de Stanford autour de développements sur la propulsion hybride 
* Preliminary Analysis of Hybrid Rockets for Launching Nanosats into LEO 
* Documents techniques de l'organisation anglaise Aspirespace 
* Répertoire de liens vers des sites relatifs la propulsion hybride 
* Aspirespace Introduction to hybrid design 
* Developing and testing of a 2kN hybrid rocket engine 
* Hybrid Rocket Engines, AspireSpace, membership-based organisation (in UK) (particularly see technical papers) 
* Portland State Aerospace Society paraffin hybrid links 
* Hybridrocket, Private page  
* Design Optimization of Ground and Air-Launched Hybrid Rockets 
* H2O2/Paraffin Hybrid Rockets for Launching Nanosats into LEO 
* WARR, students developing hybrid engines  
* University of Padua spin-off
Nino Anderlini

**Nino Anderlini** (10. maaliskuuta 1926 Formazza – 24. helmikuuta 2004 Torino) oli italialainen maastohiihtäjä. Hän sijoittui kuudenneksi 4&nbsp;×&nbsp;10 km viestissä vuoden 1952 talviolympialaisissa, Oslossa.

## Lähteet
Duvie Westcott

**Duvie Westcott** (s. 30. lokakuuta 1977 Winnipeg, Manitoba, Kanada) on kanadalainen jääkiekkoilija.

Westcott aloitti kauden 1997–1998 NCAA:n WCHA-yliopistosarjassa Alaskan yliopiston joukkueessa. Kesken kauden hän siirtyi Omaha Lancersiin USHL-juniorisarjaan. Kaudet 1998–2001 Westcott pelasi jälleen WCHA:ssa St. Cloudin valtionyliopiston joukkueessa. Viimeisellä kaudellaan Westcott valittiin WCHA-liigan kakkostähdistöön.

Westcott teki varaamattomana ammattilaissopimuksen Columbus Blue Jacketsiin kaudelle 2001-02. Ensimmäinen kausi kului lähes kokonaan farmissa Syracuse Crunchissa AHL:ssa mukavin tehoin. Kaudella 2002–2003 Westcott pelasi jo 39 ottelua NHL:ssa. Seuraavalla kaudella Westcottin kausi meni piloille loukkaantumisten takia, sillä hän pystyi pelaamaan 34 ottelua nilkka- ja käsivammojen takia.

Westcott tuli NHL-työsulun ajaksi Suomeen ja JYPiin kiekkoilemaan. Westcottin seurana Jyväskylässä oli Columbus Blue Jacketsista tuttu joukkuetoveri Jody Shelley. JYP-reissun aikana Westcott sai myös kahden ottelun pelikiellon 12. maaliskuuta pelatussa playoff-ottelussa potkaistuaan polvella Tapparan puolustajaa Pasi Puistolaa päähän. Puistola todennäköisesti provosoi tilanteessa, mutta tätä ei pystytty todistamaan.

NHL:ään Westcott palasi kaudeksi 2005–2006. Seuraavalla kaudella hän oli lähes koko kauden sivussa kahden vamman takia. Tammikuussa 2007 Westcott sai aivotärähdyksen. Aivotärähdys uusiutui kauden 2007–2008 alussa ja hänet lähetettiin farmiin Syracuseen ensimmäisen kerran neljään kauteen. Kauden jälkeen Columbus osti Westcottin sopimuksen ulos. Kaudeksi 2008–2009 hän siirtyi latvialaiseen Dynamo Riikaan, joka pelaa KHL-liigassa ja kaudella 2009–2010 hän jatkoi KHL:ssä pelaten valkovenäläisessä Dinamo Minskissä. Kaudeksi 2010–2011 hän siirtyi Sveitsin NLA:ssa pelaavaan ZSC Lionsiin ja kaudella 2011–2012 hän jatkoi NLA:ssa pelaten Kloten Flyersissa.

Pelattuaan kauden Klotenissa Westcott teki kaksivuotisen sopimuksen DEL-liigan Hamburg Freezersin kanssa.

## Lähteet
*

## Aiheesta muualla
*Duvie Westscottin profiili Jatkoajassa
Rudolph Schildkraut

**Rudolph Schildkraut** (27. huhtikuuta 1862 Konstantinopoli – 15. heinäkuuta 1930 Los Angeles) oli itävaltalainen näyttelijä. Hän esiintyi sekä eurooppalaisissa että yhdysvaltalaisissa elokuvissa.

Näyttelijä Joseph Schildkraut oli Rudolphin poika.

## Aiheesta muualla
*
Consolidated Vultee XP-81

**Consolidated Vultee XP-81** oli Consolidated Vultee Aircraft Corporationin yritys rakentaa yksipaikkainen, pitkän kantaman saattohävittäjä, jossa käytettiin sekä suihku- että potkuriturbiinimoottoria. Vaikka projekti vaikutti lupaavalta, se keskeytyi sopivan moottorin puuttumisen ja toisen maailmansodan päättymisen vuoksi.

## Tekniset tiedot

## Lähteet
Ihmiskunnan viholliset

**Ihmiskunnan viholliset** on Mika Waltarin kirjoittama historiallinen romaani. Se ilmestyi WSOY:n kustantamana vuonna 1964 ja oli viimeinen Waltarin teos, joka julkaistiin hänen elinaikanaan. Se on jatkoa romaanille *[[Valtakunnan salaisuus]]*, jonka päähenkilö Marcus palaa kotikaupunkiinsa Roomaan. Kirjan kertojaminä on Marcuksen poika Minutus.

Kirjassa kuvataan kristinuskon syntyvaiheita länsimaisen ajanlaskun ensimmäiseltä vuosisadalta. Päähenkilö Minutus on aluksi ateisti, jonka mielestä Rooman ja Kreikan jumalat ovat satuolentoja ja juutalaisten levittämä uusi kristinusko vain alkukantaista taikauskoa. Hän kohtaa toistuvasti Pietarin (Keefaan), Paavalin (Pauluksen) ja useita muitakin Raamatun henkilöitä ja joutuu myös monien Apostolien teoissa kuvattujen tapahtumien silminnäkijäksi. Monet Minutuksen läheisistä kääntyvät kristityiksi, mutta Minutus pysyy epäilijänä, vaikka hänen käsityksensä kristinuskosta muuttuukin vähitellen myönteisemmäksi. Uskon ja epäuskon välisen kamppailun on arveltu heijastelevan Waltarin omaa ongelmallista suhdetta uskontoon.

Kirjassa kuvataan paljon Rooman valtakunnan poliittisia juonitteluja. Päähenkilö Minutus myös seikkailee Rooman eri provinsseissa, kuten Britanniassa ja Korintissa (joka kuului Achaean provinssiin). Waltarin historiallisten romaanien tapaan monet kirjan hahmot ovat todellisia historian henkilöitä. Merkittävissä osassa on keisari Nero, jonka kanssa Minutus ystävystyy. Kirjassa kuvataan muun muassa Agrippinan murha ja Rooman palo.

Kirjan alaotsikko on *Rooman senaattori Minutus Lausus Manilianuksen muistelmat ajalta 46–79 jKr.* Kirja jakautuu kahteen osaan, joista ensimmäisen osan nimi on *Minutus Roomalainen* ja jälkimmäisen *Poikani Julius*.

## Lindum Colonia -plagiaatti
Kesällä 2008 paljastui, että englantilais-amerikkalainen tv-tuottaja Colin Slater oli vuonna 2003 julkaissut teoksen *Lindum Colonia*, joka on lähestulkoon sanasta sanaan plagiaatti *Ihmiskunnan vihollisten* englanninkielisestä käännöksestä *The Roman*. Teoksen julkaisi teksasilainen palvelukustantamo Virtualbookworm, jonka mukaan Slaterin teosta on myyty korkeintaan joitakin kymmeniä kappaleita. Teosta on voinut tilata muun muassa Amazon-kirjakaupasta ja Suomalaisesta kirjakaupasta.

## Lähteet
Convair 990

**Convair 990** *Coronado* oli General Dynamicsin Convair-divisioonan valmistama suihkumoottorinen matkustajalentokone. Se oli pidennetty versio aiemmasta Convair 880-tyypistä, joka kehitettiin American Airlinesin pyynnöstä. 990 oli noin kuusi metriä pidempi kuin 880, ja matkustajien määrä kasvoi 880:n 88-110:stä 96–121 matkustajaan sisustuksesta riippuen. Tämä oli kuitenkin vähemmän kuin kilpailijoissa eli Boeing 707:ssä (110–189) ja Douglas DC-8:ssa (105–173). 990:llä oli tosin näitä 40–50&nbsp;km/h nopeampi matkalentonopeus.

## Käyttäjät
* Aerolineas Peruanas S.A.
* Air France
* Alaska Airlines
* American Airlines
* AREA Ecuador
* Ciskei International Airways
* Denver Ports of Call
* Garuda Indonesia
* Lebanese International Airways
* Middle East Airlines
* Modern Air Transport
* NASA
* Nomads Travel Club
* Nordair
* SAS
* Spantax
* Swissair
* Thai Airways International
* Varig / REAL Aerovias
* Cathay Pacific

## Tekniset tiedot (CV-990A)

## Lähteet

## Aiheesta muualla
Osamu Hayaishi

**Osamu Hayaishi** (, 8. tammikuuta 1920 Stockton, Kalifornia, Yhdysvallat – 17. joulukuuta 2015) oli japanilainen biologi ja professori Osakan biotieteellisessä instituutissa. Hän väitteli lääketieteen tohtoriksi Osakan yliopistosta vuonna 1942. Vuodesta 1942 vuoteen 1952 Osamu Hayaishi toimi tutkimusapulaisena Osakan yliopiston lääketieteellisen tiedekunnan bakteriologian laitoksella. Sen jälkeen hän oli professorina useammassa yliopistossa ja toimi Osakan biotieteellisen instituutin hallituksen puheenjohtajana. 

Vuonna 1986 hänelle myönnettiin Wolfin lääketieteen palkinto oksigenaasientsyymien löytämisestä sekä niiden rakenteiden ja biologisen merkityksen selvittämisestä.

## Lähteet

## Aiheesta muualla
* Vuoden 1986 Wolfin lääketieteen palkinnonsaajat ja heidän taustansa
* Hayaishin elämä lyhyesti 
* Hayaishin tutkimushistoria
Joseph Schildkraut

**Joseph Schildkraut** (22. maaliskuuta 1896 Wien – 21. tammikuuta 1964 New York) oli itävaltalaissyntyinen, varhain Yhdysvaltoihin muuttanut näyttelijä. Hän esiintyi muiden muassa elokuvissa *[[Emile Zolan elämä]]* (1937), *[[Marie Antoinette (vuoden 1938 elokuva)|Marie Antoinette]]* (1938) ja *[[Anne Frankin päiväkirja (elokuva)|Anne Frankin päiväkirja]]* (1959).

Schildkraut palkittiin parhaan miessivuosan Oscarilla roolistaan *Emile Zolan elämässä*. Hänellä on tähti Hollywood Walk of Famella. Näyttelijä Rudolph Schildkraut oli hänen isänsä.

Schildkraut kuoli sydänkohtaukseen 67-vuotiaana. 

## Aiheesta muualla

*
Jody Shelley

**Jody Shelley** (s. 7. helmikuuta 1976 Thompson, Manitoba, Kanada) on kanadalainen jääkiekkoilija, joka pelasi laitahyökkääjänä NHL:ssä. Shelley on erittäin isokokoinen, minkä lisäksi hän pelasi kovaa ja fyysistä peliä. Shelley oli pelätty tappelija NHL-kaukaloissa.

## Ura
Shelley pelasi kolme kautta QMJHL-junioriliigassa Halifax Mooseheadsissa. Vuosien 1994–1997 aikana Shelley keräsi QMJHL:ssä 933 jäähyminuuttia. Niistä 448 minuuttia tuomittiin hänelläe hänen viimeisellä QMJHL-kaudellaan. Kaudeksi 1997–1998 hän siirtyi kanadalaiseen AIJAA-yliopistosarjaan Dalhousien yliopiston joukkueeseen. Shelley vaihtoi seuraa kuitenkin kesken kauden, kun hän siirtyi AHL-liigan Saint John Flamesiin.

NHL-seura Calgary Flames teki edellisen kauden farmijoukkueessaan Saint Johnissa pelanneen Shelleyn kanssa sopimuksen kesällä 1998. Shelley pelasi seuraavat kaksi kautta Calgaryn organisaatiossa, mutta ei pelannut ainuttakaan ottelua NHL:ssä, vaan lähinnä ECHL:n Johnstown Chiefsissä ja myös AHL:n Saint Johnissa.

Kauden 2000–2001 Shelley aloitti AHL:n Syracuse Crunchissa, kunnes Columbus Blue Jackets teki hänen kanssaan sopimuksen tammikuussa 2001. Shelley pääsi pelaamaan kauden aikana ensimmäisen NHL-pelinsä. Seuraavalla kaudella Shelley pelasi jo 52 ottelua, mutta lopullisesti hän vakiinnutti paikkansa Columbuksessa kaudella 2002–2003, jolloin hänen ei tarvinnut enää pelata otteluakaan farmissa. Shelley voitti kauden aikana myös NHL:n jäähykuninkuuden 249 jäähyminuutillaan. Hän pelasi työsulkukaudella 2004–2005 SM-liigajoukkue JYP:ssä. Monet SM-liigassa pelkäsivät hänen väkivaltakohtauksiaan, mutta ne jäivät Suomessa vähemmälle. Hän antoi 11 SM-liigaottelussa yhden syöttöpisteen ja keräsi 20 jäähyminuuttia. Hän pelasi JYP:ssä myös kolme playoff-ottelua joissa tuli jopa 25 jäähyminuuttia.

Shelley palasi Columbukseen työsulun jälkeen kaudeksi 2005–2006. Hän keräsi kauden aikana ensimmäisen kerran urallaan kymmenen tehopistettä. Shelley pelasi Columbuksessa lopulta viisi ja puoli kautta. Hänet kaupattiin San Jose Sharksiin tammikuussa 2008. Hän oli jäänyt Columbuksen kokoonpanon ulkopuolelle useassa ottelussa, ja Columbus vaihtoi hänet kuudennen kierroksen varausoikeuteen . Shelley oli Columbuksen historian eniten jäähyminuutteja kerännyt pelaaja, 1&nbsp;025 minuuttia. Hän ehti pelata Columbuksessa 380 ottelua ja oli seuran toiseksi eniten otteluita pelannut pelaaja Rostislav Klesla kanssa.

San Josessa Shelley pelasi lopulta kolmella kaudella. Hänet kaupattiin New York Rangersiin kesken kauden 2009–2010 vaihdossa kuudennen kierroksen varausoikeuteen. Seuraavaksi kaudeksi hän siirtyi Philadelphia Flyersiin, jonka kanssa hän teki sopimuksen vapaana agenttina heinäkuussa 2010. Shelley lopetti uransa kauteen 2012–2013.

## Lähteet

## Aiheesta muualla
* Jody Shelleyn profiili
Antonin Mercié

**Marius Jean Antonin Mercié** (30. lokakuuta 1845 Toulouse, Ranska – 13. joulukuuta 1916 Pariisi, Ranska) oli ranskalainen kuvanveistäjä ja taidemaalari. Hän syntyi  Toulousessa, opiskeli Pariisin École des Beaux-Artsissa ja voitti vuonna 1868 Prix de Romen.

Mercié loi muun muassa tunnetun Daavidia esittävän pronssiveistoksen. Hänestä tehtiin Kunnialegioonan *grand officier*, ja vuodesta 1913 hän toimi Société des artistes français'n puheenjohtajana. 

Mercié kuoli 71-vuotiaana Pariisissa.